
Okresný súd Michalovce 3T/47/2024 7724010239 11. 06. 2024 JUDr. Slavomír Harmóci ECLI:SK:OSMI:2024:7724010239.1
TRESTNÝ ROZKAZ V MENE SLOVENSKEJ REPUBLIKY Okresný súd Michalovce samosudcom JUDr. Slavomírom Harmócim, podľa § 353 ods. 1 Trestného poriadku v spojení s § 241 ods. 1 písm. j) Trestného poriadku dňa 11.6.2024, takto rozhodol: Obvinení 1/ A. A.
- nar. X.X.XXXX v Sobranciach, trvale bytom B., C. XXXX/XX, bez pracovného pomeru,
2/ D. A. – D. A., nar. XX.X.XXXX v E., trvale bytom B., C. XXXX/XX, bez pracovného pomeru, sú vinní, že ako zákonní zástupcovia mal. F. A., nar. XX.XX.XXXX, ku ktorému majú povinnosť dbať o jeho všestranný vývoj, sústavnú a dôslednú starostlivosť o jeho výchovu a výživu, vyplývajúcu z ustanovení Zákona o rodine, tieto svoje zákonné povinnosti vychovávať dieťa zanedbávali najmä tým, že nezabezpečili, aby školu riadne navštevoval a umožnili mu tak viesť záhaľčivý život, v dôsledku čoho ako žiak Špeciálnej základnej školy, Tyršova 1, Sobrance, v školskom roku 2022/2023 v období od 19.9.2022 do 9.6.2023 mal. F. vymeškal 129 neospravedlnených vyučovacích hodín, v školskom roku 2023/2024 v období od 5.10.2023 do 7.12.2024 mal. F. vymeškala 23 neospravedlnených vyučovacích hodín, teda celkom za obdobie od 19.9.2022 do 7.12.2024 mal. F. vymeškal 152 neospravedlnených vyučovacích hodín, teda z nedbanlivosti vydali osobu mladšiu ako osemnásť rokov nebezpečenstvu spustnutia tým, že jej umožnili viesť záhaľčivý život, tým spáchali prečin ohrozovania mravnej výchovy mládeže podľa § 211 ods. 1 písm. b/Tr. zák. za to sa odsudzujú Obvinený A. A. podľa § 211 ods. 1 Tr. zák., za použitia § 38 ods. 3 Tr. zák., § 36 písm. j, l/Tr. zák., k trestu odňatia slobody v trvaní 6 (šesť) mesiacov. Podľa § 49 ods. 1 písm. a/Tr. zák., § 50 ods. 1 Tr. zák., súd výkon trestu odňatia slobody podmienečne odkladá na skúšobnú dobu v trvaní 18 (osemnásť) mesiacov. Obvinená D. A. podľa § 211 ods. 1 Tr. zák., za použitia § 38 ods. 3 Tr. zák., § 36 písm. j,l/Tr. zák., § 54 Tr. zák., k trestu povinnej práce vo výmere 160 (stošesťdesiat) hodín.
Poučenie: Proti tomuto trestnému rozkazu je možné podať do 8 dní od jeho doručenia na tunajšom súde odpor. Ak oprávnená osoba podala proti trestnému rozkazu v lehote odpor, samosudca nariadi vo veci hlavné pojednávanie; na prejednávaní vecí na hlavnom pojednávaní samosudca nie je viazaný právnou kvalifikáciou ani druhom a výmerom trestu obsiahnutým v trestnom rozkaze ani výrokom o ochrannom opatrení. Proti výroku o náhrade škody, ktorým bola priznaná náhrada škody, môže poškodený môže podať odpor. Ak poškodený podal odpor, trestný rozkaz sa ruší vo výroku o náhrade škody a samosudca odkáže uznesením poškodeného na občianske súdne konanie, prípadne na konanie pred iným príslušným orgánom. Ak v určenej lehote nepodá oprávnená osoba odpor, stane sa trestný rozkaz právoplatným a vykonateľným. Proti výroku, ktorým bolo uložené ochranné opatrenie môže zúčastnená osoba podať odpor. Obvinený a osoby, ktoré sú oprávnené podať v jeho prospech odvolanie, poškodený, zúčastnená osoba, ako aj prokurátor môžu výslovným vyhlásením vziať podaný odpor späť a to až dovtedy, kým prokurátor neprednesie na hlavnom pojednávaní obžalobu.

